b'\n_START_ARTICLE_\nPolichlorinti bifenilai\n_START_PARAGRAPH_\nPolichlorinti bifenilai (PCB) \xe2\x80\x93 organini\xc5\xb3 jungini\xc5\xb3 grup\xc4\x97. \xc5\xa0iai grupei priklauso 209 junginiai, kuri\xc5\xb3 chemin\xc4\x97 formul\xc4\x97 C\xe2\x82\x81\xe2\x82\x82H\xe2\x82\x81\xe2\x82\x80\xe2\x82\x8b\xe2\x82\x93Cl\xe2\x82\x93. Polichlorint\xc4\x85 bifenil\xc4\x85 sudaro nuo 1 iki 10 chloro atom\xc5\xb3, prisijungusi\xc5\xb3 prie bifenilo molekul\xc4\x97s (dviej\xc5\xb3 benzeno \xc5\xbeied\xc5\xb3)._NEWLINE_Anks\xc4\x8diau PCB buvo naudojami kaip au\xc5\xa1alai ir izoliaciniai skys\xc4\x8diai transformatoriuose bei kondensatoriuose, stabilizuojantys priedai elektros laid\xc5\xb3 ar elektronini\xc5\xb3 dali\xc5\xb3 PVC izoliacijoje, pesticid\xc5\xb3 pl\xc4\x97tikliai, pjovimo au\xc5\xa1inimo alyvos, liepsnos l\xc4\x97tikliai, hidrauliniai skys\xc4\x8diai, sandarinimo med\xc5\xbeiagos, klijai, da\xc5\xbeai, chirurginiuose implantuose ir kt._NEWLINE_Daugelis PCB jungini\xc5\xb3 ir mi\xc5\xa1ini\xc5\xb3 yra stipriai nuodingi, tod\xc4\x97l 8-9 de\xc5\xa1imtme\xc4\x8diuose PCB, susijusi\xc5\xb3 su atviru panaudojimu, gamyba ir naudojimas buvo u\xc5\xbedrausti. Polichlorinti bifenilai priskiriami prie patvari\xc5\xb3 organini\xc5\xb3 ter\xc5\xa1al\xc5\xb3 (POT).'